पाएं अपने शहर की ताज़ा ख़बरें और फ्री ई-पेपरडाउनलोड करें
जाजोद, फतेहपुर, दांतारामगढ़ व नीमकाथाना में जल्द कोविड सेंटर शुरू होंगे। शिक्षा मंत्री गोविंद सिंह डोटासरा के निर्देश पर जिला प्रशासन ने यह कवायद पूरी कर ली है। चार नए कोविड अस्पताल शुरू होने से सांवली अस्पताल पर मरीजों का दबाव कम होगा।
ब्लॉक के कोविड अस्पतालों में कम गंभीर मरीजों को भर्ती किया जाएगा। गंभीर होने पर ही सांवली अस्पताल में रैफर किया जाएगा। वर्तमान में सांवली कोविड अस्पताल के लगभग सभी बेड फुल हो चुके हैं। इसके लिए शिक्षा मंत्री ने जिले को अतिरिक्त ऑक्सीजन का कोटा दिलाने के लिए राज्य सरकार तक बात पहुंचाई है। इस पर रींगस सहित अन्य सेंटरों से शनिवार से सीकर को अतिरिक्त ऑक्सीजन सिलेंडर दिलाने की बात पर सहमति बनी है।
ऐसे में नए कोविड सेंटर्स को भी ऑक्सीजन मिल सकेगी। इसके अलावा इन सेंटर्स को इंजेक्शन सहित अन्य आवश्यक संसाधन मुहैया करवा दिए हैं। इस मामले में शिक्षा मंत्री गोविन्द सिंह डोटासरा ने जिला कलेक्टर सहित अन्य अधिकारियों को निर्देश दिए हैं कि जिन भी संसाधनों की आवश्यकता है, वह बताएं ताकि राज्य सरकार के स्तर पर बातचीत कर समाधान निकाला जा सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn